Pete Mendoza

Si Ritchie Mendoza, mas nailhan isip Pete Mendoza, lumad nga taga-Abucayan, Balamban, Sugbo. Natawo sa 4 Hunyo 1961, sa magtiayong Benjamin Baylosis Mendoza, usa ka Retiradong beterano sa (United States Army) ug Constancia Lendio Obligado. Ikaunom si Pete gikan sa kinamagulangan nila ka managsoon. Siyam sila ka buok, unom ang lalaki ug tulo ang babae. Sa pangidaron nga 12 anyos, mitakboy na kang Pete ang kagaw sa panulat. Ang unang artikulo niya sa (Sinugboanon), nga giulohan ug, "Gn. Bobbie Calvo: Ang Nakadaog sa 'Beauty Pageant' sa Balamban"  ug nagpusotpusot usab ang iyang mga "crossword" sa mga tuig 1983 ngadto sa 1987 sa BISAYA Magasin. Nahimo siyang lehitimong Sakop sa Lubas  sa Dagang Bisaya (LUDABI) nga ubos sa pagpanimon ni Vicente Abangan (PSK). Gawas sa LUDABI, nahimong Sakop si Pete sa Bathalan-ong Halad sa  Dagang (BATHALAD) nga ubos sa pagpanimon ni (Roger Pono). Sa tuig 1989, nahisakop si Pete sa  Dagang Foundation, Inc. nga gilangkuban nila ni Mlbn. Cesar Pasague Kilaton,Jr.(Founder ug Chairman), Ret.Col. Rudolfo "Rudy" Andales Vaño, President; Ernesto Azucenas Amatiaga, Exec. Vice President; Quir Laping de Gracia, Secretary; Zaldy S. Cumahig,Treasurer; Romeo Tagsip Limpangog, Auditor; Israel G. Ybañez, Gally Sayson, Emiliano de Catalina, Pons Abatayo, Ritchie "Pete" Mendoza ug Joey B.Alfar, Sr.( Turstees)..

Mga Sugboanon
Mga Pilipinong magsusulat
Mga natawo sa 1961